LOVE NEXT DOOR
Vejret er så dejligt!
Ja, det er en god dag til at vandre.
Tag solbrillerne af, før du falder.
Okay.
-In-suk. -Ja?
Din hud ser perfekt ud i dag.
-Synes du? -Ja.
Mine Botox-indsprøjtninger virker vist endelig.
Har du fået Botox? Hvor?
-På mine pandelinjer, mine smilerynker… -Og?
…og stort set overalt.
-Jeg bifalder det ikke. -Hvorfor ikke?
Det virker bare for kunstigt.
Det smukkeste er at blive gammel naturligt.
Siger kvinden, der bruger den dyreste kosmetik.
Jeg respekterer bare min hud.
Ja, fordi vores land handler om respekt.
-Jae-suk. -Ja?
Har du også gjort noget ved dit ansigt? Du stråler.
Jeg prøvede en sveskejuice-kur i går.
Men det var vel effektivt.
-Det var det. -Du godeste.
Jeg kan ikke styre min lukkemuskel.
Hvad spiste du i går?
-Sveskejuice. -Sveskejuice!
Det kender jeg godt.
Jeg så mig selv i spejlet
og så, at mine balder lignede mast tofu.
De plejede at ligne ferskner.
-Det gjorde de. -Jeg er så ked af det.
Derfor skal vi træne i vores alder.
Derfor skal vi på vandretur, ikke?
Jeg taler ikke om at vandre.
-Hvad så? -Knib og slip.
-Jeg er ikke god til det. -Hvad laver du?
Knibeøvelser.
-Jeg smutter. -Knibeøvelser.
-Knib og slip. -Luften er så ren.
Åh nej!
Hej!
Det lugter!
Vent på mig!
Vent!
Hej!
Hold dig væk!
Du godeste. Du er utrolig.
Åh gud, Mi-suk. Har du købt nyt vandretøj?
-Hold da op. -Farven er så smuk!
Ja, min smag har ændret sig med alderen.
Jeg elsker rødt tøj nu.
Det handler ikke om smag, men videnskab.
Med alderen gør ændringer i retinale mikrovaskulaturer
det sværere for os at opfatte farver med korte bølgelængder som blå,
i modsætning til farver med lange bølgelængder som farven rød.
Det må være rart at vide så meget.
De er lavet af et funktionelt stof. Kender I "Core-Tex"?
Du mener "Gore-Tex", ikke? Ikke "Core-Tex".
Nemlig. Det var bare en fortalelse.
Min datter sendte det til mig fra USA. Det er meget dyrt.
-Det ser dyrt ud. -Det gør det virkelig.
Seok-ryu er en vidunderlig datter.
Hun har ret.
Jeg har det ikke godt med at modtage gaver, som min søn har købt
for sine hårdt tjente penge.
Som om han nogensinde har givet dig noget.
Jeg tillægger ikke materielle ting særlig meget værdi.
Det, at min søn, Seung-hyo, eksisterer, er en gave i sig selv.
Siger du, at min datter ikke er?
Jeg ville ikke prale,
men Seung-hyo mødtes for nylig med direktøren.
Han designede et bibliotek, der vandt en pris i en arkitekturkonkurrence,
så direktøren kom personligt på besøg
og roste det som en fremragende model af en offentlig bygning.
Seung-hyo er så imponerende.
Naturligvis.
Hør her.
Ved I, hvem den næstrigeste person i verden er?
-Det gør jeg. Det er Jaden Becker. -Ja.
Direktøren for Greip?
Ikke alle i verden ved, hvem Sydkoreas præsident er,
men alle kender Jaden Becker.
Hver fredag aften
hænger han og Seok-ryu ud over nogle øl.
Det er, fordi hun arbejder i det mest prestigefyldte firma i verden
efter hun dimitterede fra et topuniversitet i USA.
Som I ved, var Seung-hyo den bedste i sin klasse på Hanguk Universitet.
Seok-ryu dimitterede ikke kun tidligt,
men fik også tilbud fra alle de store firmaer.
Greip valgte ikke Seok-ryu.
Det var hende, der valgte dem.
Seung-hyo var med til at designe New York Art Center,
som vandt en international arkitekturpris.
Han var den første koreaner, der gjorde det!
Seok-ryu er den bedste medarbejder
i det globale firma fuld af genier!
I aner ikke, hvor meget hun tjener på incitamenter!
Seung-hyo var også på svømmeholdet.
Det er ikke nemt for folk at brillere på flere områder,
men det gør min søn.
Seok-ryu er en gave fra himlen.
Ved I, hvad jeg drømte, da jeg blev gravid med hende?
-Jeg var… -Du var i et regnbuefarvet paradis
-og fandt et stort træ der. -Ja.
Du var fortryllet af det og så et saftigt granatæble.
Så du plukkede det og blev gravid med Seok-ryu.
-Jeg kan det hele udenad. -Tak.
Det lyder som et eventyr. Og Seung-hyo…
Og Seung-hyo, du fik arbejde i Frankrig
uden at vide, du var gravid.
Og du drømte om en blå drage, der steg op af Seinen.
Kan du huske alt det?
Det er en ekstravagant national myte, du har der.
-Lad mig sige dig… -Utroligt.
De to taler hele tiden om de samme ting.
Det driver mig til vanvid.
De vil bare prale af deres succesfulde børn.
Hvem, tror du, vinder i dag?
-Hye-suk. -Hvorfor hende?
Fordi hun er diplomat og kan være overbevisende?
Nej, fordi Seung-hyo modtager endnu en pris i dag.
2024 MAGAZINE PRISUDDELING
MAGAZINE DESIGNPRIS
CHOI SEUNG-HYO
Seung-hyo!
Nå, det er dig.
Du er her.
Jeg troede, det kun var kendte, der kom til fester som denne.
Seung-hyo er en stjerne!
Hvor er han?
Seung-hyo? Det ved jeg ikke.
Hvad?
CHOI SEUNG-HYO DIREKTØR, REGISTRERET ARKITEKT
Vil du designe en mindepark?
Ja.
Men hvorfor bad du om at se mig?
Jeg har besøgt mange bedemandsforretninger,
men jeg tror ikke, jeg har interviewet nogen af de ansatte.
Jeg hører, du har arbejdet som bedemand i 20 år.
Er det så længe siden?
I alle mine år som bedemand
har ingen bedt om at interviewe mig før.
Jaså.
Jeg vil gøre det godt.
Et rigtigt job
med oprigtighed.
Jeg ved ikke, hvor meget jeg kan hjælpe.
Bare fortæl mig, hvad du følte,
da du arbejdede her.
For at være ærlig døde min mor for ikke så længe siden.
Det gør mig ondt.
Alle skal igennem det før eller siden.
Men det var en trøst for mig,
at jeg kunne sende hende smukt afsted med mine egne hænder.
Din mor var sikkert glad for at vide,
at hendes datter var der for at sige farvel.
Jeg er enig.
Det er derfor,
folk også skal besøge os med en følelse af glæde.
Mindeparker behøver ikke altid være så højtidelige og triste.
De, der hviler her, var engang i live.
De er alle elskede venner og familiemedlemmer.
Hvad hvis vi bygger et mindeskjul i lobbyen?
Det ville ligne et lille bibliotek eller en café.
Vi fylder det med ting, som de afdøde elskede,
såsom bøger og musik.
Så folk, der besøger deres kære, kan mindes gamle dage.
Selvfølgelig bliver de triste,
men deres tårer skal også blandes med varme smil.
Jeg elsker det.
Hvordan kom du på den idé?
Undskyld.
Jeg må lige tage den her.
Hej.
Jeg kan ikke tale lige nu, Myeong-u.
Hvor pokker er du? Prisoverrækkelsen begynder snart!
Jeg kommer straks.
Gennem et design, der harmonerer med miljøet…
Det er næsten Seung-hyos tur til at gå på scenen.
Sagde han, at han når det?
Hvad laver du?
Jeg er meddirektør for arkitektfirmaet Atelier In,
så jeg bør modtage prisen i hans sted.
Nu vil vi annoncere vinderen af Den Kreative Pris.
Åh nej.
Den Kreative Pris for 2024 Magazine-prisuddelingen
-går til… -Nej.
…arkitekt og meddirektør for arkitektfirmaet Atelier In,
Choi Seung-hyo.
-Jeg kommer tilbage. -Vent, nej.
-Hvad? -Hvad?
-Hej Myeong-u. -Seung-hyo!
-Jeg kommer ikke for sent, vel? -Nej.
Se, hvem der endelig er her.
Stjernen kom lige i tide.
Med sådan et ansigt må han være en stjerne.
MAGAZINE DESIGNPRIS KREATIV PRIS
Lad os høre hr. Choi Seung-hyos takketale.
Tak.
Jeg bad ham forberede en takketale.
Han skulle have talt længere,
så kameraerne kunne fange hans skønhed fra alle vinkler.
Hej! Vores navn! Du glemte at nævne vores navn!
Jeg er fra arkitektfirmaet Atelier In.
Giv ham en hånd.
Juhu!
At råbe "juhu" på toppen af et bjerg er så gammeldags.
Og hvad så, hvis det er gammeldags?
Jeg respekterer bjerget.
Du bliver meldt til politiet.
Hvem skulle melde mig? Dig?
De to skændes stadig.
De spilder energi på at skændes og indhente det forsømte.
Ja, ikke også?
Hej.
Jeg har noget til dig.
-Hvad? -Hvad er det?
Seok-ryus bryllupsinvitation?
Wow, se her.
Jeg ventede med at give jer dem,
fordi jeg ville overrække dem et særligt sted.
Hvorfor printede du invitationerne, når brylluppet skal holdes i USA?
Jeg ville ikke gå glip af noget.
Se her. Det er så smukt.
Du må være så glad for, at din datter skal giftes.
Nu er en byrde løftet fra dine skuldre!
Nemlig.
Hvornår får jeg min taberdatter ud af mit hus?
-Mo-eum finder snart en. -Det gør hun.
Nå ja. Går Seung-hyo ud med nogen for tiden?
-Nej, han har alt for travlt. -Jaså.
Det er bare en undskyldning. Selv travle folk kan finde tid til at date.
Seok-ryu fandt en, selvom hun havde så travlt.
Jeg har fortalt, at min svigersøn er international advokat, ikke?
-Hej. -Det er så smukt.
Kvinder står i kø for at møde min søn.
Virkelig?
Ministeren og direktøren for min mands hospital
tigger mig begge om at præsentere deres døtre for ham.
Sig det igen, når du har dine egne bryllupsinvitationer.
Jøsses. Mine ben faldt i søvn.
Og sejren går til Na Mi-suk.
Brylluppet er om en måned.
Det ved jeg.
Det er så snart.
Juhu!
Undskyld, vi skal til at lande.
Træk venligst vinduesskærmen op og ret dit sæde op.
Undskyld mig.
Frue…
Åh, undskyld.
Det er mig, der undskylder. Jeg forskrækkede dig.
Nej, jeg drømte bare om at få tæsk.
Du godeste.
Sikke et mareridt.
Eller måske et varsel.
Jeg er ankommet.
EPISODE 1: COMEBACK
Hvor er hun?
Hvad i…
Bae Seok-ryu!
At se dit ansigt får mig til at føle, jeg virkelig er tilbage, Mo-eum.
Dig.
Ved du, hvor forskrækket jeg blev, da du sagde, du var i lufthavnen?
Jeg fik ikke engang vasket mig!
Det kan jeg se.
Savnede du mig så meget, at du skyndte dig herover med sod i ansigtet?
Du godeste.
Du er blevet så åleglat efter alle de år i USA.
Det ved jeg.
Jeg følte, det var for meget, selv da jeg sagde det.
Men det er flere år siden, vi har set hinanden.
Lad ikke, som om du ikke er glad for at se mig.
Giv mig et kram.
Kom nu.
En tyv.
Hun har stjålet min bagage!
Hvad i…
Advar mig, før du ruller vinduet op.
Jeg kom næsten til skade.
Jeg lærer dig altid at være forsigtig.
Det er farligt at stikke hovedet ud.
Du lød som en rigtig paramediciner.
Det er jeg virkelig også.
Præcis.
Hvor er pigen, jeg kendte, som hoppede ud fra hegn med kappe på?
Jeg kunne lide den pige.
Det er takket være den slags børn, at jeg får løn.
Hvad tænkte jeg på dengang?
Var du i nærheden af en brand?
Ja. Reddere følger brandmændene til åstedet.
I det mindste er ingen døde.
Det er godt.
For resten,
hvorfor er du så tynd?
Skal du tabe dig til din bryllupsdag?
Jeg er en dræber, ikke?
Kæbelinjen kan skære dig.
Kan du undgå farlige ord som "dræbe" og "skære"?
Det gør mig rastløs.
Undskyld.
Ringede du til din mor?
Min mor sagde ikke, du kom hjem.
Ja, det gjorde jeg.
Selvfølgelig gjorde du det. Hvad med Seung-hyo?
Han har nok travlt.
Hvordan har han det?
Han har det godt.
Du glemte at nævne mit navn i din takketale.
Det gjorde jeg.
Nej, du nævnte lige firmaets navn og ikke mit!
Jeg kan se på farven på dit jakkesæt, at du besøgte endnu en mindepark.
Ja.
Tog du et kompas med?
Nej.
Klart. Du kan ikke narre mig.
Du er arkitekt, ikke feng shui-mester!
Det er en del af en arkitekts job
at lære om et rums kulturelle og historiske kontekst.
Kender du ikke til gravplads feng shui,
en gammel traditionel praksis?
Du har helt ret.
Læg kameraet væk.
Jeg kan besøge hundrede mindeparker, så længe jeg er sammen med dig.
Hvis du vil, kan jeg blive begravet med dig.
Nej tak.
Kom nu, vær ikke genert.
Jeg er bange. Jeg tror, hun mener det.
Ja, også mig.
Det er Roh Yoon-seo!
Kender du hende?
Hvordan kender du hende?
Jeg kender hende ikke.
Vi mødtes kort til Obliques lanceringsceremoni.
Fantastisk! Lad os hilse på hende!
Jeg må gå nu. Jeg har travlt.
Hvor skal du hen?
Hun er Roh Yoon-seo,
kvinden, som alle unge mænd betragter som perfekt!
Du kan ikke gå!
Min idé om perfektion er ikke en person, men en velskabt struktur.
-Du tager derhen igen, ikke? -Selvfølgelig.
Jeg lader dig ikke gå,
før du hjælper mig med at få hendes autograf og et billede med hende!
Bare gå. Kom så!
-Hej! -Farvel.
Vent.
Hej.
BAE SEOK-RYU
"Heungbu Pølsesuppe."
"Sanshin Oksekødssuppe."
"Bedstemor Kwons Svinekoteletter."
Har du glemt koreansk?
Hvorfor læser du butiksskiltene?
Restaurantskiltene fanger mit blik.
Nå, jeg forstår.
Jeg er vist sulten.
Ja.
Det er over frokosttid.
Alt ser så godt ud.
"Svigerforældrenes Stegte Kylling."
Den lyder ikke så appetitlig.
Vær ikke grådig, bare vælg et sted.
Et sted?
Så…
Velbekomme.
-Tak. -Tak.
Hej.
Koreanernes blod er nok rødere end andres,
for det er faktisk chilipasta.
Sikke en videnskabelig teori.
Men jeg tænkte, vi kunne tage hjem til din familie.
Vi kom her hele tiden i gymnasiet.
Okay, lad os spise riskagerne og tale om de gode gamle dage.
Vent.
Vi bør også spise sundae-pølser.
Gør dig klar.
Lad kampen begynde.
Lad os spise!
Det er godt.
Det er så godt.
Men det er stærkt.
Meget stærkt.
Hvorfor er det så stærkt?
Jøsses, jeg kan vist ikke klare stærk mad nu.
Drik noget vand. Er du okay?
Dit blod er vist ikke så rødt, som det har været.
Du mister din koreanske identitet.
-Det er for stærkt. -Okay, jeg ved, hvad vi gør.
Lad os vaske dem i vand først.
-Hvad laver du? -Sig "ah".
Det er okay.
Kom nu. Der er at synke for lavt.
Det er okay.
-Gem dig! -Hvad?
-Hej. -Hej, hvad skulle det være?
En portion tteokbokki, blandede fritter,
og sundae med masser af dampet indmad, tak.
-Okay. -Det er Dong-jin.
-Præcis. -Det ser lækkert ud.
Hvad er der med dem?
Har de det dårligt?
Din mad er klar.
Tak.
Du kan betale her.
Okay.
Tak.
-Farvel. -Nyd maden.
Det ser godt ud.
-Hallo! -Hvad er der i tasken?
Slip mit øre først.
-Åbn den. -Okay.
Der er 500 kalorier i tteokbokki.
Du har også sundae, stegte tangruller og stegt blæksprutte?
Det er 1.350 kalorier i alt.
Hvordan ved du det?
Hør her. Det er dagens træningsrutine.
Hundrede mavebøjninger, hundrede armbøjninger,
to hundrede knæbøjninger og burpees hver.
Og så 500 squats, okay?
Det er uretfærdigt. Jeg har ikke spist det endnu!
Du spiste det i hovedet.
Vil du ikke have dit trænercertifikat?
Hvad med den kommende konkurrence?
Bare det, at du overvejede at spise dem,
er en forbrydelse, okay?
Giv mig det.
Kom nu, giv mig det.
Jeg konfiskerer det for dit eget bedste.
Indvoldene indeholder protein.
Vær i træningscentret om fem minutter. Af sted!
Den idiot.
-Blæksprutte indeholder mere protein. -Er han gået?
Det er lækkert.
-Hav en god dag. -I lige måde.
-Han er gået, ikke? -Ja.
Han burde spise på Fars café, ikke her.
Hej.
Tag lige og fej for din egen dør.
Nå, men hvad var det?
Hvorfor gemte du dig for din bror?
Du ved det måske ikke, da du kun har søstre,
men sådan er det at have en bror.
Ved din familie ikke, du er tilbage?
Overraskelse.
Jeg mener,
det er længe siden, jeg har været hjemme.
Så jeg tænkte, det ville være sjovere at overraske dem sådan her
end bare at dukke op ved hoveddøren.
Ja.
Du er skør. Så du laver en hel forestilling ud af…
Vent, "en hel forestilling"?
Vi kan lige så godt gå hele vejen.
Kom så.
Vi skal dekorere huset, før vores mødre kommer tilbage fra vandreturen.
Vent, Mo-eum…
-Hvad? -Lov mig en ting.
Bliv hos mig resten af dagen, uanset hvad der sker.
Hvad mener du?
Selv hvis Mount Baekdu eksploderer, eller Han-floden flyder over, okay?
Selv hvis verden går under, eller dinosaurerne vender tilbage!
Vent.
-Det, jeg mener, er… -Hallo?
Ja, kaptajn?
Jae-gyeong gjorde hvad?
Lige nu?
-Okay. Jeg kommer straks. -Går du?
-Hvor skal du hen? -Jeg må gå. Det er en nødsituation.
Jeg har også en nødsituation.
Jeg får brug for dig senere!
Så ring til alarmcentralen senere! Farvel!
Hej, vent! Jeg mener det!
Jung Mo-eum!
Vent!
Farvel.
Men…
Den forræder.
Der plejede at være et offentligt bad her.
HJØRNESTEN
BYGNINGEN BLEV FINANSIERET AF
REGERINGEN TIL BEBOERNE I HYEREUNG-DONG
FOR AT FEJRE VÆRTSKABET FOR DE OLYMPISKE LEGE
HYEREUNG OFFENTLIGT BAD
Nej!
Du skal virkelig i bad i dag.
Se? Du er så beskidt med jord, at jeg næsten ikke kan se, du er en menneskeunge.
Jeg er din beskidte møgunge!
Du gør det ikke med vilje, vel?
Nej! Jeg vil ikke i bad!
Kom nu!
Jeg vil ikke gå ind
med Bae Seok-ryu.
Det er okay, Seung-hyo.
HYEREUNG OFFENTLIGT BAD
-Kom nu. -Nej!
OFFENTLIGT BAD ÅBEN
KVINDEAFDELING
Vores mødre var så onde.
Hvordan kunne de tvinge os til at dele bad?
Det krænkede vores rettigheder.
Jeg hadede at gå i offentligt bad,
men det er en skam, det er væk.
Hvad er det her for et sted?
Der er intet skilt.
Heller ingen hoveddør.
Hvem er du?
Bae Seok-ryu?
Choisseung?
Hvad laver du her?
Det er min replik.
Hvad er der med dig?
Det rager ikke dig.
Du står på min ejendom.
Få mig ikke til at grine. Er det her din ejendom?
Vent, er det?
Det er det, så gå væk.
-Jeg dyrker sportsdans. -Du er tydeligvis oppe i årene.
Hvad pokker?
-Hvad laver du? -Jeg kan ikke tale lige nu.
Bare hjælp mig, okay?
Hvad snakker du om?
Hjælp mig denne ene gang.
Bare lad, som om jeg er en kasseret papkasse, okay?
Sig ikke til nogen, at du så mig.
Er du med?
Ja, ja. Ud med dig.
-Ud, sagde jeg. -Jeg tror ikke på dig.
Vil I have beviser?
-Se hende lige. -Hej.
Hold op med det!
-Så er det nok! -Gud, hvor pinligt.
En, to!
Hvad laver den bagage her midt på vejen?
-Seung-hyo. -Mor.
Giv mig et kram.
Åh gud.
-Længe siden, Seung-hyo. -Du er her.
-Du er lige så flot som altid. -Det er han.
Jeg er In-suk. Kan du huske mig?
Selvfølgelig. Hvordan går det?
Du godeste!
-Hej. -Hvad laver I her?
-Hej. -Hej.
-Hvorfor er du ikke på caféen? -Hvad?
Hvor sniger du dig hen?
Hvorfor skulle jeg snige mig?
Taler du sådan til din elskede mand?
Skal vi prøve igen?
Jeg har været på markedet.
Seung-hyo! Her, tag et.
-Tak. -Godt at se dig.
Tak.
Du skulle have ringet og sagt, du kom hjem.
Jeg kom for at tage imod møbler i dag.
-Undskyld, jeg ikke gav besked. -Jaså.
Jeg forstår.
Dit firma åbner i næste uge, så du må have travlt.
Jeg har inviteret mange gæster til åbningsfesten.
-Angående det… -Så du siger, at denne bygning
er dit nye kontor?
-Ja. -Imponerende, Seung-hyo.
-Tak. -Seung-hyo.
-Er det din kuffert? -Hvad? Nej.
-Virkelig? -Stod den her bare?
-Vi bør gå til politiet med den. -Det bør vi.
-Lad os gøre det. -Lad mig se.
Der står noget her.
Det er på engelsk.
Vent. Det er min.
Det er helt sikkert min.
Seung-hyo har samme smag som mig.
-Det har han vel. -Lyserød er en mandefarve.
-Ja. -Du bør passe bedre på den.
Sæt du mistede den? Værsgo.
Lad mig.
Seung-hyo.
Har du spist de bønner, jeg sendte?
-Har du spist det hele? -Ikke endnu.
Jeg har haft for travlt til at spise derhjemme.
Du skal have sundere spisevaner!
Skal jeg komme og tjekke dit køleskab?
Undskyld. Du får et æble som undskyldning.
En undskyldning?
Jeg spiser kun bønner fra i dag af.
Hvorfor bevogter du kassen? Hvad er der i den?
Det ved jeg ikke.
Det kan ikke være et menneske, vel?
Skjuler du noget kostbart?
Selvfølgelig ikke.
Den har intet af værdi.
Jeg burde smide den ud.
Virkelig? Så smider vi den ud for dig.
-Skat. -Ja, jeg kan bære den.
Man kan få penge for sådan en kasse.
Vent.
Nu jeg tænker over det, skal jeg stadig bruge den til at lægge alt mit affald i.
Jeg smider den ud bagefter.
Måske er der alligevel noget af værdi.
-Virkelig? -Okay.
Sig til, når du vil smide den ud.
Okay.
Seung-hyo.
Glem ikke bønnerne.
Javel.
Du bør tilberede dem bedre.
Kom så.
-Farvel! -Farvel!
-Farvel. -Hav en god dag!
Jeg går også, Seung-hyo.
Okay. Farvel.
-Vi ses. -Ja.
Farvel.
Er de alle væk?
Jeg kommer ud.
Luk mig ud.
Hvorfor gemmer du dig for din mor?
Luk mig ud! Her er indelukket!
Det er meget mærkeligt.
Jeg troede, du skulle være i USA.
Er du havnet i problemer?
Jeg har andre måder at komme ud på.
Jøsses.
Rev du kassen i stykker?
Jeg kan også rive dig i stykker.
Tante Mi-suk!
Det var bare for sjov.
Jeg gør det af med dig!
Taler du sådan til din redningsmand?
Så det er dit nye kontor?
Det ser nederen ud.
-Men det er fuldt af penge. -Godt så.
Hvorfor redder du mig så ikke en gang til?
Hvad?
Lad mig låne toilettet.
Markér det ikke som dit territorium.
Du må ikke gå derind!
Jøsses.
Gå ligeud og drej til venstre der. Det er hoveddøren.
Farvel.
Det er faktisk ikke så slemt.
Bare følg den anbefalede rute.
Hvad er det?
Møllesten?
Det er trædesten.
Hold dine beskidte fingre fra dem!
Gør du det med vilje?
Er der dårlig feng shui herinde?
Eller bringer du uheld?
Du ved godt, du er lidt ond, ikke?
Du ved ikke, at du er umoden, vel?
Jeg kan slet ikke lide det.
I det mindste var du sød, da du var lille.
Du var ikke sød, selv da du var lille.
Din lille…
Se her.
Du begynder straks at slå.
Du er snarere et dyr end et menneske.
Din forlovede må være en helgen.
Hvad?
Tante Mi-suk gav mig din bryllupsinvitation.
Hun tilbød at købe min flybillet,
men jeg tror, jeg får for travlt til at komme.
Tillykke med ægteskabet.
Tak.
Hvor er dit kontor for resten?
Skulle du ikke gå?
Det er derovre, ikke?
Vær nu sød at gå!
Bare gå, tak. Hvorfor går du ovenpå?
Kom nu! Kom ud derfra.
Hvad vil du herinde?
Dit kontor er kæmpestort.
Bare tag hjem, okay?
Det er et imponerende loft.
Du har vist alligevel øjne i hovedet.
Det refererer til loftudsmykningen i Goguryeo-gravene.
Mener du Tvekolonnernes gravkammer eller dansernes gravkammer?
Præcis.
Det er et loft med trekanter i hvert hjørne,
den mest almindelige type i perioden.
Det indeholder principperne
"himlen er rund, og jorden er firkantet."
Med andre ord
designede du dit kontor som en grav. Sikke en særling.
Hvad? En "særling"?
Lige meget.
Selvfølgelig ville en så tarvelig type som dig ikke forstå min kunst,
som genfortolker vores forfædres tidløse visdom
med moderne følelser…
For pokker da.
Er du okay?
Ser jeg okay ud?
Tænk, at du kravlede ud alene.
Jeg har en stærk tilknytning til livet.
Hvad var det, der faldt ned?
Den er tung!
Troede du, den var let som en fjer?
Er du kommet til skade?
Lad mig se.
Hvad laver du?
Har du øjne i nakken?
Hvis ikke, så stå stille.
Jeg vidste, det ville ske.
Jeg bliver altid såret, når jeg er sammen med dig.
Ti stille, og stå stille.
Du har det helt fint. Ingen grund til bekymring.
Men du vil nok få et blåt mærke…
Hvad sagde du? Sig det igen!
Stop det!
Lad være!
Slip mig!
Du har stadig det ar.
Jeg sagde det jo, ikke?
Min krop er forslået og mørbanket efter alt det, du udsatte mig for.
Du overdriver.
Jeg forventer ikke en undskyldning.
Du skal bare gå nu. Jeg beder dig.
Jeg ville heller ikke tilbringe min første dag med dig.
-Men der kom noget uventet i vejen… -Hør, Seok-ryu.
Jeg er ligeglad med, hvad du gjorde eller ikke gjorde.
Jaså.
Undskyld ulejligheden.
Men jeg ved én ting.
Kender jeg tante Mi-suk ret, hjælper det ikke at udsætte det.
Tingene eskalerer, jo længere du udsætter det.
Hun vil ikke tale til dig en hel dag
for noget, der kunne være løst på 30 minutter.
Så hold op med at nøle, og få det overstået.
Du er så irriterende, når du har ret.
Du er så ynkelig, når du får problemer.
Sådan.
Lad mig slå dig bare én gang.
Jeg tror,
den kostede 17 millioner won.
Ikke 1.700 won?
En designerven gav mig den.
Hvis den er i stykker, bør jeg kræve erstatning…
Lad mig se.
Den er ikke i stykker. Det er fint.
Sikke et dyrt stykke metal.
Se. Jeg pudsede den, så den skinner bedre.
Det skinner så meget nu.
Det er helt fint, ikke?
Den er så god som ny.
Jeg lægger den forsigtigt tilbage her.
Glem det.
Sådan, færdig! Det ser endnu bedre ud end før.
-Bare gå. -Det ser så perfekt ud.
HYEREUNG 112 SIKKERHEDSCENTER
Hej.
Hvordan kunne du kalde mig ind, efter jeg var taget hjem?
Jeg er ikke engang på holdet.
Jeg havde intet valg.
Den nye blev køresyg.
Jeg sagde jo, kaptajn Song skulle køre langsommere.
Du er den eneste, der kan holde ud at være i bilen med ham.
Hvem havde troet,
at en god paramediciner ikke bliver køresyg?
Jeg går.
Alarmcentralen.
112 AMBULANCE
Undskyld?
Jeg er paramediciner.
Er du okay?
Kan du høre mig?
Hvad? Hvem ringede 112?
Hvem var det?
Jøsses.
Vi fik et opkald om, at du faldt om med et sår i panden.
Vi kører dig på hospitalet.
Hvordan kom du til skade?
Jeg faldt bare ned fra en stol.
Det er fint. Jeg har ikke brug for en læge.
Jo, du har.
Det kan være overfladisk,
men vi kan ikke udelukke hjernerystelse.
Du bør blive undersøgt.
Forsvind.
Jeg sagde, forsvind.
Jøsses, jeg er sulten. Hvornår kommer min mor?
-For pokker da. -Undskyld?
Undskyld?
Har du diabetes?
Du skulle have drukket lidt mindre.
Jeg bad dig skride.
Forsigtig.
Kom nu, kaptajn Jung. Lad os ringe til politiet.
-Lad mig tjekke dit blodsukker. -Din lille…
Jeg sagde nej!
Jeg tager ikke på hospitalet!
Lad mig være, og forsvind!
Band ikke ad mig.
Kan du se kameraet, jeg har på?
Jeg er nødt til at filme dit ansigt, hvis du fortsat opfører dig sådan.
Jeg sagde, du skulle skride og lade mig være.
Hvorfor filmer du mig?
Hvor vover du at gøre det?
Tilbage, Mo-eum.
Hallo.
Sæt flasken fra dig.
Og hvem fanden er du?
Jeg er bare en borger.
Bland jer udenom.
Vi tager os af det.
Jeg ville hjælpe, fordi situationen så farlig ud.
Hvorfor? Fordi jeg er kvinde?
Nej,
fordi jeg har rødt bælte i taekwondo.
-Hvad? -Undskyld!
Vent!
Hvad er der med ham?
Hvad i…
Jeg har det sorte bælte.
Vil du behandle ham?
Er du okay?
Du godeste.
Hvad?
Lad mig tjekke dit blod.
Okay.
Det kommer til at svie.
-Okay. -Giv mig din hånd.
Hvorfor drak du så meget?
Det larmer så meget. Gå ikke så tæt på mig.
Det er dig, der følger efter mig.
Tror du, jeg følger efter dig?
Du har måske glemt det,
men vores forældre er naboer.
Jeg tager bare hjem.
Så tag en anden vej. Gå nu.
Det her er den hurtigste.
For pokker da.
Har du lyst til stegt kylling lige nu?
SVIGERFORÆLDRENES STEGTE KYLLING
Jeg har ondt af dig. Det har jeg virkelig.
Tror du, jeg kan bede om at låne hjelmen der?
Tror du, de vil låne mig den?
Hvad?
Jeg har brug for beskyttelse mod min mor.
Hun knækker min melon.
Du kunne have valgt et mere normalt ord som "hoved" eller endda "kranie".
Der er ingen hjelmforretninger i nærheden, vel?
Galningen mener det faktisk.
Hvad laver du?
Hvad laver du her midt på gaden?
Hold den her.
Hej.
Du driver mig til vanvid.
Jeg undervurderede dig vist.
Du er sindssyg.
Du ligner en kuglefisk.
Det er kun naturligt at puste kroppen op,
når man står over for stor fare.
Kom nu, slå mig.
Hvad siger du?
Bare slå mig. Jeg må se, om jeg er beskyttet nok.
Hvorfor købte du ikke bare en skudsikker vest i USA?
Det skulle jeg have gjort.
Skal jeg tage tilbage og købe en?
I betragtning af den tid og de penge, du skal bruge,
så få det overstået nu.
Vil du tilbringe natten med mig?
Hvad fanden snakker du om?
Bliv hos mig.
Hold op med at fjolle rundt.
Jeg beder ikke om meget. Bare bliv ved min side, okay?
Gå væk! Du skræmmer mig.
Det er mig, der er skræmt.
Jeg har virkelig kvajet mig, Seung-hyo.
Jeg kom hjem for at sige det til min mor og få det overstået,
men nu kan jeg ikke holde ud at se hende i øjnene.
Hvad er der? Hvad har du gjort?
Jeg må vide, hvad det er,
hvis jeg skal hjælpe dig med at beslutte, hvad du vil gøre ved det.
Tja…
Sagen er…
Jeg…
…afblæste det.
Hvad?
Jeg sagde…
Jeg skal ikke giftes.
Tal højere, okay?
Jeg sagde, at jeg har brudt min forlovelse!
Tante Mi-suk.
Du kan ikke narre mig to gange med det trick.
Hvad var det, du sagde?
Seok-ryu.
Hvad sagde du? Sig det igen.
Mor.
Jeg hørte forkert, ikke?
Jo.
Mor!
-Åh gud. -Hvordan har du det?
Du må være overrasket over at se mig så pludseligt.
Du er stadig lige smuk.
Jeg er faktisk lidt forvirret på grund af jetlag.
Grunden til, at jeg er tilbage i Korea, er…
Ja?
Det er…
…for at fortælle dig, at jeg har brudt min forlovelse.
Åh gud!
-Far! -Geun-sik!
Far!
Flyt dig.
Han må have fået et chok.
Du godeste!
Er du okay, Geun-sik?
Jeg havde bare mareridt.
-Jeg troede, Seok-ryu sagde… -Er du okay, far?
Seok-ryu!
Det var ikke en drøm?
Nej, det må være en drøm! Bare et mareridt!
Seok-ryu.
Hvad sagde du? Hvad har du gjort?
Jeg brød min forlovelse.
Jeg har aflyst alt.
Alle i USA ved det allerede.
Du er gået fra forstanden.
Du er komplet vanvittig.
Jeg har det fint.
Hvordan kan du kalde din egen datter vanvittig?
Jeg siger det, som jeg ser det!
Kun en skør skid ville gøre sådan noget en måned før brylluppet!
Kom her.
Tante Mi-suk!
Brug dine ord, tak.
-Ingen vold. -Nemlig, mor. Hør på mig.
Der er et ordsprog i USA.
"Der er tre slags mennesker, der bliver gift."
"De dumme, de fattige og masochisterne."
Din lille… Kom herover.
Vent, jeg har mere.
Jeg har en ting til at sige.
Der er et andet ordsprog:
"Ægteskabet forlader en festival, før den begynder."
Er du skør?
Hvad i alverden skete der?
Du lød så glad,
-sidst vi talte sammen! -Hold op.
Sig ikke, at min søn…
Nej, han er ikke min svigersøn mere.
Har idioten Song Hyeon-jun afblæst det?
Det svin!
Skat, køb to flybilletter med det samme.
-Okay. -Jeg flår ham i småstykker!
Det er ikke hans skyld.
Har du ingen stolthed?
Forsvarer du ham virkelig?
Det var ikke hans skyld. Det var min.
Det giver ingen mening.
Hvad kan du have…
Har du…
…bedraget ham?
Du godeste.
Vær forsigtig.
Okay,
træk vejret dybt.
Du hyperventilerer måske.
Jeg skal have hjertemassage.
Din skøre møgunge!
Du er utrolig!
-Selv jeg har aldrig været nogen utro… -Mi-suk!
…selv med sådan en ynkelig mand!
Hvordan kunne du gøre noget så utænkeligt?
Jeg har fået nok af dig! Du er færdig!
-Tante Mi-suk! -Du behøver ikke tale sådan til mig.
Skal jeg være en ulydig datter, der dør før sine forældre?
-Hej. -Hvad med nu?
Som om du er en god datter nu!
-Mi-suk! Stop! -Tante! Vent!
-Lad os tale civiliseret om det. -Nemlig!
Lad os være civiliserede. Du er for voldelig.
Og jeg er voksen.
Du kan ikke disciplinere mig sådan mere!
Jeg behandler dig som en voksen, når du opfører dig som en!
Kom her, din møgunge!
-Tante Mi-suk! -Hvad laver du?
Hold op med at slå mig, og slå hende i stedet!
Nemlig!
Hvorfor slår du min søn?
Han tager alle slagene for din datter!
Han er så ond og nådesløs.
Han fik mig til at lave alle armbøjningerne.
-Kom her, din møgunge! -Hej!
Hvad er det for et postyr?
-Du må hellere gå. -Er der nogen, der slås?
Hvorfor kalder du mig "møgunge" i stedet for det navn, du gav mig?
Er det dit problem?
Skal jeg ikke kalde dig "svin" i stedet?
-Jeg foretrækker "møgunge". -Hej, du…
Gør du grin med mig?
Tante Mi-suk! Stop!
Slå mig ikke der!
Hej!
Prøver du at kastrere min søn?
Jeg har fået nok.
Slip mig! Stop det!
-Skat. -Flyt dig!
Gør det ikke.
Onkel Geun-sik.
Skat, kom nu!
Hold op med at slå hende, okay?
Du har ikke engang hørt Seok-ryus version endnu.
Hun ville ikke gøre sådan noget uden grund!
Far.
Åh, min datter.
Det er okay.
Hun opfostrede sig selv uden vores hjælp!
Så hun må have haft en grund til at gøre, som hun gjorde!
Fint, sig det.
Lad os høre.
Stopper du med at slå mig, hvis jeg fortæller det?
Fint.
Vil du virkelig lytte til alt, jeg har at sige?
Ja.
Jeg lytter.
Er du sikker?
-Jeg sagde ja. -Hun sagde ja.
Mor.
Jeg har også sagt op.
Jeg er arbejdsløs nu.
Det er løgn.
Så du er… hvad?
-Far! -Geun-sik!
Er han okay?
Dong-jin!
-Hvad er der? -Jeg er bare så…
Din lille…
Din håbløse møgunge!
Du sagde dit job op
oven i alt det andet?
Du er sindssyg!
-Du godeste, Mi-suk! -Kom her!
Seok-ryu.
-Du sagde, du ville lytte! -Du slår Seung-hyo!
-Du slår min søn! -Det er for latterligt!
-Du har knoklet for at nå dertil! -Stop det!
-Du havde sådan et godt job. -Stop!
-Hvorfor sagde du op? -Hej!
-Din lille møgunge! -Stop det.
-Jeg kan ikke tro… -Det gør ondt!
Er du vanvittig?
-Vi må løbe! -Stop lige der!
-Hej! -Jeg er ikke færdig med dig!
Hvorfor skulle jeg med?
Jeg har ingen grund til at løbe!
Jeg reddede dig fra at blive slået til plukfisk.
Du er den eneste grund til, at jeg blev slået med porrer!
Hvad er din plan nu?
Tænk på det som fangeleg.
-Stop lige der! -Vi dør, hvis vi bliver fanget.
Hej!
Jeg tæller til ti!
En, to, tre, fire,
fem, seks, syv, otte,
ni, ti!
Vi dør, hvis vi bliver fanget, okay?
Kom tilbage!
Stands, Bae Seok-ryu!
Hej!
Den lille møgunge. Kom tilbage!
Hej.
Hun ville ikke følge efter os, vel?
Vi rystede hende af for længe siden.
Hvorfor sagde du det så ikke? Vi kunne være stoppet med at løbe.
Hvorfor løb vi hele vejen herhen?
Jeg er helt færdig!
Slå mig ikke væk sådan.
Det var dig, der tog min hånd først.
Hej.
Køb noget at drikke til mig.
Er du skør?
Butikken er dernede!
Jeg er så tørstig, at jeg kunne kaste op.
Slug dit spyt.
Din hjerteløse nar.
Jeg er udmattet.
Du burde træne mere, hvis du er udmattet efter det.
Prøv at sidde foran en computer i ti år
og se, om din krop er uskadt.
Det er stadig bare en undskyldning. Du kunne have trænet mere.
Det er så varmt.
Hvorfor blæser det ikke?
Kom her et øjeblik.
Hvad nu? Hvad laver du?
Stil dig lige her.
Vil du virkelig bruge mig som menneskeskjold igen?
Du er mit omklædningsrum denne gang.
Gem mig, mens jeg tager dem af.
Hvorfor gør du det her mod mig?
Jøsses.
Hvor mange lag har du haft på? Er du en matryoshka eller hvad?
Hvad er det?
Du ved, det russiske legetøj med dukker inde i dukker.
Siger du, jeg ligner en dukke?
Nærmere en tumpe.
Jeg gør en ende på dig.
Bare bliv færdig med at fælde.
Jeg ser igennem med så mange ting fra dig i dag.
Må jeg vende mig om?
Jeg vender mig om.
Hvorfor svarede du ikke?
Jeg skulle have lyttet til dig.
Nu vil mor ikke tale med mig en hel dag.
Snarere to dage.
Det er noget møg.
Jeg skulle have set nærmere på min mors ansigt dengang.
Jeg savnede hende.
Du skulle have været ærlig.
Hvorfor sagde du, at du var utro?
Tror du ikke på,
at jeg var utro?
Hvorfor ikke?
Måske er jeg en uimodståelig femme fatale.
-Dig? -Hej.
Man skal ikke skue hunden på hårene.
Sandheden er…
Jeg skjuler noget stort.
Så bliv ved med at skjule det.
Du er så irriterende.
Fint, jeg er ligeglad.
Du gætter det alligevel ikke.
Det påvirker mig slet ikke. Jeg har det helt fint.
Du virker ikke til at have det fint.
Du traf to store livsvalg på én gang.
Kun en dukke ville være uskadt af det.
Så du tror virkelig, jeg er en dukke, hvad?
Måske en satanisk dukke.
Hold kæft.
Jeg…
…følte bare, at mit liv blev overophedet.
Du ved, hvor hårdt jeg har arbejdet.
Jeg studerede i Korea,
så tog jeg pludselig til USA
og måtte tilpasse mig det liv.
Så fik jeg et job
og blev også forlovet.
At køre for fuld fart hele tiden…
…overbelastede min processor.
Skærmen var blank,
og tasterne holdt op med at fungere.
Så jeg havde intet andet valg
end at genstarte mig selv.
Det var min undskyldning for at sige op og hæve min forlovelse.
Det var modigt af dig.
Det var det.
Så jeg måtte tilbage, før modet svigtede,
og min beslutsomhed smuldrede.
Undskyld mig. Vil du tage et billede af os?
-Ja. -Tak.
Derovre.
-På tre. -Okay.
En, to, tre.
Tag også et horisontalt.
Okay.
En, to, tre.
-Her. -Tak.
Tak.
Vil I også have et billede?
-Nej. -Nej tak.
Det var som på kommando.
I er helt synkrone.
I må have datet længe for at blive sådan.
-Nej, vi er ikke… -Nej.
Hvordan kender I så hinanden?
Han er min mors vens søn.
Hun er min mors vens datter.
-Farvel. -Tak.
Det er Dong-jin.
Hej, vent!
Hallo?
Mor vil have Seok-ryu hjem. Hun siger, hun ikke vil slå hende mere.
Hun er løbet tør for energi.
Virkelig? Okay.
Hvad sagde han?
Din mor er faldet til ro
og vil have dig hjem.
-Du lyver. -Nej.
Hun vil ikke være voldelig mere,
men løse det i mindelighed.
Og jeg tror ikke på hende.
Du så, hvordan hun brød sit løfte om at lytte.
Hun slår mig bare igen.
Det gør hun ikke. Hun har dårlige skuldre og håndled.
Hun så sund nok ud tidligere, da hun gik til den.
Jeg kan tage med, hvis du vil.
Hvorfor er du pludselig sød?
Tante Mi-suk kan bare bedre lide mig end dig.
Det er så irriterende, at jeg ikke kan benægte det.
Vent!
Jøsses.
Godt arbejde i dag.
Vil du give den her til patienten,
som kom med mig tidligere?
Tak. Vi ses i morgen.
Undskyld mig.
Hej.
Hvordan har hånden det?
Den har det fint.
Undskyld.
Jeg skulle ikke have blandet mig.
Det er okay.
Du så lidt fjollet ud, men jeg har en svaghed for venlighed.
Farvel så.
-Undskyld mig. -Hvad er der nu?
Må jeg spørge, hvad du hedder?
Hør her. Jeg har været paramediciner i seks år.
Af alle dem, der har bedt om mit navn og nummer som tak,
har ingen kontaktet mig.
Men det gør jeg.
Men jeg siger det ikke.
-Farvel! -Vent!
JEASEUNG UNIVERSITETSHOSPITAL
Værsgo.
Hvad er det?
Paramediceren, der kom med dig, bad mig give dig det her.
Det er glukoseslik.
Tag dem, hvis du bliver svimmel af lavt blodsukker.
Drik ikke alkohol mere, okay?
Ring 112, hvis du har brug for hjælp.
CHUNGWOO DAGBLAD
Hvad mig angår…
Jeg har en svaghed for rørende historier.
Vent lidt.
Giv mig et øjeblik.
Jeg er ikke klar endnu.
Det bliver du aldrig.
Hej, vent!
Hvem er det?
Det er mig, tante Mi-suk. Jeg har Seok-ryu med.
Okay. Kom ind.
Se?
Du går ind først.
Jeg tror, hun græder.
Mor.
Græder du?
Undskyld, mor.
Græd ikke.
Kom her.
Lad os se det til ende.
Løb!
Hvad laver du?
Jeg tog hende med til dig,
så gør, hvad du vil med hende.
Hej! Den lille… Åbn!
Åbn!
Kom nu, åbn døren.
Jeg burde have vidst, du ville forråde mig! Du er færdig i morgen!
I morgen?
Tror du, at du er i live i morgen?
Mor.
Bare hør på mig.
-Kom herind. -Det er usundt at blive vred.
Okay, fint! Mor!
-Kom her. -Mor!
Bare sig det ligeud! Hvad skete der?
Bare sig det!
Er det sandt, at du ikke taler koreansk?
Det er, fordi han blev født i udlandet.
Så sig noget på et fremmedsprog.
Kom nu!
Han kan vist ikke gøre noget.
Er du dum?
Hej!
Det er Bae Seok-ryu.
Hun dræber dig, hvis du gør grin med den idiot.
Hvad var det, du sagde?
Sig det igen.
Jeg dræber jer, hvis I generer mit barn igen!
Nu, hvor hun er tilbage, bliver alt kaotisk igen.
Du har allerede slået mig der, mor! Slå mig et andet sted!
Gør det ondt? Så ved du, hvordan jeg har det!
Du fylder snart 60.
Burde det ikke gøre dig mere eftergivende?
Bare hør på mig!
Det gør ondt!
COMEBACK
KOM HJEM
LOVE NEXT DOOR
Jeg har stort set opfostret Seung-hyo.
Stol ikke på hende. Alt, hvad hun siger, er løgn.
Den pige var
den første galning, jeg mødte i mit liv.
Tænk, at det kræsne barn er blevet så succesfuld.
Jeg er stolt af dig.
Seok-ryu.
Hvad laver du her?
Du vil ikke have mig her, vel?
Du ville ikke have, jeg kom tilbage.
Derfor ryddede du mit værelse.
Jeg skruede tiden tilbage.
Jeg genskabte din pinlige fortid.
Tekster af: Elizabeth Gunthel Hansen